b'\n_START_ARTICLE_\nFranc Jelov\xc5\xa1ek (ladjar)\n_START_SECTION_\n\xc5\xbdivljenjepis\n_START_PARAGRAPH_\nFranc Jelov\xc5\xa1ek se je rodil star\xc5\xa1ema Pavlu Jelov\xc5\xa1ku (1759-1835) in Ur\xc5\xa1i Karbi\xc4\x8d iz Orehka pri Hrenovicah, leta 1798 v Gornjih Vremah, pri Hote\xc5\xbeu. Dru\xc5\xbeina se je v za\xc4\x8detku 19. stoletja preselila v (Ilirsko) Bistrico, ko je na naslovu Bistrica 1 o\xc4\x8de Pavel zabele\xc5\xbeen kot mlinar, takratni gospodar dru\xc5\xbeine Pavel ml., torej Francetov starej\xc5\xa1i brat, pa kot trgovec in \xc5\xbeupan Bistrice. Sin Francetove sestre Ane Andrej Zorman (r. 1810) je od\xc5\xa1el v Trst in postal znani veletrgovec. Njegova h\xc4\x8di Marija se je poro\xc4\x8dila s Petrom Koslerjem._NEWLINE_Ob Francetu je v viru zabele\xc5\xbeeno \xc5\xa1e, da je od\xc5\xa1el na Reko. Skupaj z re\xc5\xa1kima ladjarjema Matejem Gasserjem in A. Mate\xc5\xa1i\xc4\x8dem je bil v letih 1842\xe2\x88\x9257 lastnik trgovske jadrnice Laibach (Ljubljana). Narejena je bila iz hrastovega lesa iz okolice Ljubljane. Leta 1847 je postal solastnik jadrnice Fiume (Reka/Rijeka), v letih 1855\xe2\x88\x9274 pa solastnik jadrnice Carlotte. V letih 1863-68 je bil \xc4\x8dlan predsedstva Trgovske in industrijske zbornice na Reki. Leta 1842 ga je ljubljanski mestni svet imenoval za \xc4\x8dastnega me\xc5\xa1\xc4\x8dana Ljubljane.'